**Харолд 211020**

**Сіздің мәселеңіз сіз ойлағандай үлкен емес**

 Кейде біз қандай Құдайға сиынатынымызды ұмытып кетеміз деп ойлаймын. Оның көк пен жерді жаратқан Құдай екені есімізде ме?

 Біздің таңғажайып әлемде, мен, қар басқан керемет тауларды немесе дала гүлдері алқабын көргенде қатты қуанамын. Түнде толған айдың сұлулығын көргенде тынысым тартылады. Кейде мен бір арамшөптің жаяу жүргіншілер жолының арасында өсіп шыққанын, аман қалғанын көргенде таң қаламын.

 Содан кейін таңғажайып жануарлар әлемі бар. Мысалы, тоқыма құстарды алайық, олар шөптерді біріктіріп, колба тәрізді ұя жасауды біледі - оларға бұл дағдыны кім үйретті? Құдай Өзі жаратқан жануарларды таңғажайып қабілеттермен қамтамассыз етті. Сіз, Құдайдың арктикалық тері құсын солтүстік полюстен оңтүстік полюске және жыл сайын шамамен 40233 км қашықтыққа ұшатындай етіп қалай жаратқаны туралы ойлап көрдіңіз бе?

 Сондай-ақ Құдай Жерді күніне бір рет өз осінен айналдырады. Бұл экваторда сағатына шамамен 1670км айналады дегенді білдіреді. Сонымен бірге, Жер сағатына 107826 км жылдамдықпен күнді жылына бір рет айналады. Дегенмен Құдай тартылыс күшін біз соншалықты үлкен жылдамдықпен айналсақ та, жер бетінен ұшып кетпейтіндей етіп жасаған.

 Біздің керемет әлемді жаратқан Құдай - сіз мінажат ететін Құдай. Сіз шешімі жоқ қандай да бір қиындыққа тап болсаңыз, Оның барлық жаратқан нәрселері туралы ойлануға уақыт бөліңізші. Әрине, егер Ол біздің әлемді және ондағы барлық нәрсені жарата алса, Ол сіз бен біз өмірде кездестіріп жатқан мәселелерді шеше алады. 124-ші Забур жырында: «Біз қолдау күтетін бірден-бір есіміміз — Көк пен жерді жаратқан Тәңір Иеміз!» (8-аят) деп айтылған.